Вуліца Акадэміка Купрэвіча (Мінск)

Вуліца Акадэміка Купрэвіча () — вуліца ў Першамайскім раёне Мінска, у жылым раёне Уручча.

 Гісторыя 
Першапачаткова насіла назву вуліца Жодзінская. У 1997 годзе вуліцы было прысвоена імя выдатнага беларускага біёлага і міколага Васіля Феафілавіча Купрэвіча.

 Размяшчэнне 
Мае складана выгнутую форму. Пачынаецца ад скрыжавання з вуліцай Францыска Скарыны каля МКАД, з паўднёва-ўсходняга боку прымыкае вуліца Праграмістаў, завяршаецца скрыжаваннем з вуліцай Шугаева — Русіянава, пераходзячы ў апошнюю. Даўжыня вуліцы складае каля 1,6 км.

 Забудова 

 Няцотны бок 
 № 1 — Беларускі парк высокіх тэхналогій
 № 3 — Канюшына Парк
 № 3б — EPAM
 № 5/2 — Інстытут біяарганічнай хіміі НАН Беларусі. Узведзены як частка комплексу інстытутаў біяарганічнай хіміі, геахіміі і геафізікі Акадэміі навук БССР (архітэктар М. Вінаградаў, І. Вінаградаў, Г. Гераўкер).
 № 7 — Інстытут геалагічных навук НАН Беларусі. Узведзены як частка комплексу інстытутаў біяарганічнай хіміі, геахіміі і геафізікі Акадэміі навук БССР (архітэктар М. Вінаградаў, І. Вінаградаў, Г. Гераўкер).

 Цотны бок 
 № 2 — Інстытут мікрабіялогіі НАН Беларусі
 № 4 — гасцініца «IT Time»
 № 10 — Фізіка-тэхнічны інстытут і Інстытут жыллёва-камунальнай гаспадаркі НАН Беларусі.
 № 14 — офісны будынак
 № 16 — жылы дом (будуецца)
 гандлёвы цэнтр (будуецца)
 (вул. Русіянава, 51) — Дыспетчарская станцыя «Уручча-2»

 Паркі 
На рагу вуліц Акадэміка Купрэвіча і Шугаева размешчаны Музей валуноў.

 Мемарыяльныя дошкі 
 Мемарыяльная дошка Мікалаю Фёдаравічу Бліадухо, беларускаму геолагу і акадэміку АН БССР, на будынку Інстытута геалагічных навук НАН Беларусі (дом № 7). Устаноўлена ў 1979 г.
 Мемарыяльная дошка Яўмену Рыгоравічу Канавалаву, беларускаму вучонаму ў галіне машынабудавання і акадэміку АН БССР, на будынку Фізіка-тэхнічнага інстытута НАН Беларусі (дом № 10), у якім ён працаваў. Устаноўлена ў 1977 г.
 Мемарыяльная дошка Васілю Пятровічу Севярдэнку, беларускаму вучонаму ў галіне металазнаўства і акадэміку АН БССР, на будынку Фізіка-тэхнічнага інстытута НАН Беларусі (дом № 10). Устаноўлена ў 1980 г.

 Спасылкі 

Катэгорыя:Уручча (жылы раён)